钦定古今图书集成/理学汇编/学行典/第219卷 > 伍宝
## 钦定古今图书集成/理学汇编/学行典/第219卷 > 伍宝

按《宝庆府志》：“伍宝，邵阳人。其先以湘乡流寓西平二
都。父丧，行佣养母。每进一果一味，必归奉。隆冬苦寒，
身无完衣，主者怜而遗以绵，受之不服，曰：‘母年老，非
絮不煖，我犹可耐也’。比母遘疾，祷天请代。母卒，水浆
不入口，哀毁骨立。得棺于乡民伍兰家以葬，愿偿三
年工。日出给力，夜返哭于墓。岁馀，兰嘉其孝，劝之辍”
工泣曰：“母骸藉恩，不致暴露。盟言若爽，母终不瞑于
地下。且托迹在此，得以朝夕侍母墓。”工既毕，环墓尽
哀而去，竟莫知其所往。